ბისტრიცა (სირეტის შენაკადი)
ბისტრიცა (რუმ. Bistriţa) — მდინარე რუმინეთში, მდინარე სირეტის მარჯვენა შენაკადი. სათავე აქვს აღმოსავლეთ კარპატებში, როდნის მასივზე, ზღვის დონიდან 1649 მ სიმაღლეზე. სიგრძე 272 კმ, აუზის ფართობი 7900 კმ². მიედინება მთიან ადგილებში, სადაც ხეობების ფართო მონაკვეთები ენაცვლება ხევებს. წყალდიდობა გაზაფხულ-ზაფხულშია. აგებულია კაშხლები. საშუალო წლიური ხარჯი შესართავთან დაახლოებით 55 მ³/წმ.